ร้านนี้เคยรีวิวสั้นๆไปรอบนึงแล้ว มารอบนี้เลยขอลงสั้นกว่าเดิม เย๊ยยย ม่ายช่าย ต้องลงรายละเอียดมากกว่าเดิมสิ่ ร้านตั้งอยู่ริมถนนสุขุมวิท ข้างๆโรงแรมแกลงพาเลช เปิดตั้งแต่หกโมงเย็นปิดตีสาม(กว่าจะปิดจริงน่าจะเกินตีสี่) เป็นร้านจ้าวต้มอาหารตามสั่งที่มีอาหารให้เลือกหลากหลายทั้งอาหารทะเลอาหารป่า อาหารพวกต้มๆหม้อๆก็มี ทีเด็ดเค้าบอกว่าต้องต้มซุปเปอร์ขาไก่ และก็ต้มโจ อ๊ะ งงล่ะสิ่อะไรนะที่เรียกว่าต้มโจ มันคือต้มยำเครื่องในหมูที่ใส่กุ้งและหมึกมาด้วยแต่ที่ไม่เหมือนใครก็คือเค้าใส่ผักกาดดองมาอีกตะหากรสชาติแบบต้มยำน้ำใสกลมกล่อมด้วยรสชาติของผักกาดดองส่วนชื่อนั้นมากคนชื่อโจเป็นคนทำเป็นคนแรก 555 สองเมนูนี้วันนี้ผมไม่ได้สั่งนะครับแต่อยากเล่าให้ฟังว่าเค้ามีอะไรเด็ด วันนี้สั่งปลาอินทรีผัดคื่นฉ่ายมากินรสชาติกลมกล่อมปลาสด ไช้โป๊วผัดไข่หอมถึงไฟ ปลาดุกทะเลผัดพีกได้ปลาดุกทะเลสดๆเนื้อแน่นหวานผัดมากับพริกแกงหอมเผ็ดอร่อยจริงๆ  ซี่โครงหมูตุ๋นดอกไม้จีน ตุ๋นมากระดูกนุ่มซุปหวานน้ำต้มกระดูกดอกไม้จีนอร่อยไม่เปรี้ยวถูกใจมากนะเมนูนี้ เพราะหาตามร้านฃ้าวต้มหากินยากแล้ว ไม่รู้ทำไมไม่ค่อยทำขายกันเลยนะเดี๋ยวนี้  ทั้วหมดที่สั่งรวมข้าวเปล่า 1 ถ้วยโซดา 4 ขวด น้ำแข็ง 3 กระติก น้ำเปล่า 1 ขวด 380 บาท ถูกมาก จอดรถในซอยหรือหน้าร้านได้เลย การบริการ น้องๆเด็กเสริฟมีหลายคนเรียกปุ๊บมารับออเดอร์ปั๊บเลย